Kodulinn on tähtis igaühele meist, nii see peabki olema. Siiski on mulle inimestega vesteldes jäänud mulje, et üpris suur protsent eestimaalastest ütleb oma kodu- või sünnikohta nimetades kiiresti ja nagu seda paika häbenedes juurde, et siin elab ta vaid ajutiselt, suurema osa ajast veedab ikka mujal. Arvan, et niisugune hoiak sõltub osalt inimesest endast, teisalt aga kindlasti ka selle koha vaimust, keskkonnast ning sõnumist, mida paik läkitab väljapoole. Samas on loomulikult ka inimesi, kes on uhked oma elukoha üle.